Dólgslæti og dónaskapur við starfsfólk Spalar „ Auðvitað er bæði sjálfsagt og eðlilegt að talað sé hátt og skýrt svo skiljist , óþarfi er hins vegar að vera með dónaskap eða dólgshátt . Við köllum sem sagt í allri vinsemd eftir kurteisi og góðu skapi hjá þeim sem kunna að vera ósáttir við hvernig staðið er að gjaldskrármálum eða einhverju öðru í starfseminni . Slíkt er farsæl leið í mannlegum samskiptum , “ segir á vef Spalar , en nokkuð er um að starfsfólk í gjaldskýlum verði fyrir óþægindum ósáttra vegfarenda . „ Viðskiptavinir okkar eru upp til hópa kurteisir og elskulegir í alla staði en samt kemur fyrir að þeir séu illa fyrirkallaðir og láti það bitna á starfsfólki Spalar , bæði vaktmönnum í gjaldskýlinu og þeim sem svara síma á skrifstofu félagsins á Akranesi . Nokkur slík atvik komu upp í fyrrasumar og nú gætir slíks hins sama aftur í ár . Einkum koma þar við sögu bílstjórar sem rukkaðir eru um viðbótargjald fyrir vagna eða hjólhýsi sem þeir eru með aftan í bílunum sínum . “ Á Spalarvefnum segir ennfremur að orðbragðið sem sumir vegfarendur viðhafa á stundum verði ekki haft eftir á opinberum vettvangi . „ Við mælumst nú til þess að menn dragi djúpt andann , bíti í tungu sína og komi sjónarmiðum sínum frekar á framfæri við ráðamenn Spalar á Akranesi en að skeyta skapi sínu á ágætu starfsfólki félagsins , “ segir ennfremur í orðsendingunni .